Document ID: /roh_data/filtered/fineweb-2-filterrobots_roh.jsonl.gz/9928

Il dumber da passaschiers ch'utiliseschan il traffic da viafier era er il segund quartal dal 2021 anc per radund 40% sut la media dal medem temp il 2019.
Percunter ha il traffic da rauba sin rodaglias pudì crescher per 6% cumpareglià cun l'onn avant la pandemia.
Cumpareglià cun il segund quartal dal 2020 ha il traffic da persunas sin ils binaris dentant puspè pudì far bain bun 65%.
L'augment grond da la dumonda per il transport da persunas sa retardescha suenter la diminuziun en consequenza da la pandemia da Covid-19, communitgescha il servetsch d’infurmaziun per il traffic public LITRA.